**Фёдар Чарных** (нар. 21 мая 1991, Масква) — літоўскі футбаліст, паўабаронца кіпрскага клуба АЭЛ з Лімасола і нацыянальнай зборнай Літвы.

Клубная кар’ера
---------------

Першыя крокі ў футболе рабіў у Вільнюсе, а ў 2009 годзе перабраўся ў магілёўскі «Дняпро». Неўзабаве стаў адным з асноўных ігракоў. Пасля вылету «Дняпра» з Вышэйшай лігі ў сакавіку 2012 года быў аддадзены ў арэнду ў наваполацкі «Нафтан», дзе трывала гуляў у аснове. Пасля сезона ў наваполацкім клубе вярнуўся ў «Дняпро». Правёў за магілёўскі клуб усе 32 матчы чэмпіянату 2013, звычайна выступаў на пазіцыі правага флангавага нападніка.

Сезон 2014 таксама распачаў у складзе «Дняпра». 25 мая 2014 года вызначыўся дублем у матчы з брэсцкім «Дынама», чым дапамог «Дняпру» атрымаць першую перамогу у чэмпіянаце 2014 (2:0). Неўзабаве з’явілася інфармацыя аб тым, што Фёдар можа пакінуць магілёўскі клуб па заканчэнні кантракта ўлетку 2014 года. У канцы мая выступаў у матчах за зборную Літвы, у пачатку чэрвеня вярнуўся ў Магілёў. 11 чэрвеня 2014 года правёў свой апошні матч за «Дняпро» (супраць мінскага «Дынама»), пасля з-за хваробы не выступаў. 20 чэрвеня кантракт з «Дняпром», які сканчваўся ў ліпені 2014 года, быў датэрмінова скасаваны.

У ліпені 2014 года падпісаў кантракт з польскім клубам «Гурнік», які па выніках сезона 2013/14 вярнуўся ў найвышэйшы польскі дывізіён — Экстраклясу. Здолеў стаць адным з найлепшых ігракоў «Гурніка», забіўшы ў сезоне 2014/15 11 галоў.

31 жніўня 2015 года перайшоў у беластоцкую «Ягелонію». У сезоне 2016/17 дапамог камандзе стаць срэбраным прызёрам чэмпіянату Польшчы. У студзені 2018 года стаў іграком маскоўскага «Дынама». Спачатку трывала гуляў у стартавым складзе дынамаўцаў, аднак з красавіка 2019 года стаў заставацца на лаўцы запасных. У жніўні 2019 года быў аддадзены ў арэнду ў «Арэнбург», дзе гуляў да ліпеня 2020 года.

У верасні 2020 года па пагадненні бакоў пакінуў «Дынама» і неўзабаве вярнуўся ў «Ягелонію». У студзені 2023 года перайшоў у кіпрскі АЭЛ.

Міжнародная кар’ера
-------------------

Гуляў за моладзевую зборную Літвы да 21 года. 14 лістапада 2012 года дэбютаваў за нацыянальную зборную Літвы ў таварыскім матчы супраць Арменіі. 11 кастрычніка 2013 года забіў свой першы гол за зборную — у браму Латвіі (2:0) у адборачным матчы да чэмпіянату свету 2014. Пазней стаў капітанам зборнай Літвы.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2009
* Беларусь Уладальнік Кубка Беларусі: 2012
* Польшча 02Сярэбраны прызёр Сярэбраны прызёр чэмпіянату Польшчы: 2016/17

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2009 (2) | Д1 | Дняпро | Беларусь | 2 | 2 |
| 2010 | Д1 | Дняпро | Беларусь | 23 | 4 |
| 2011 | Д1 | Дняпро | Беларусь | 18 | 1 |
| 2012 | Д1 | Нафтан | Беларусь | 30 | 5 |
| 2013 | Д1 | Дняпро | Беларусь | 32 | 4 |
| 2014 (1) | Д1 | Дняпро | Беларусь | 10 | 3 |
| 2014/15 | Д1 | Гурнік | Польшча | 32 | 11 |
| 2015/16 (пач.) | Д1 | Гурнік | Польшча | 6 | 1 |
| 2015/16 | Д1 | Ягелонія | Польшча | 27 | 3 |
| 2016/17 | Д1 | Ягелонія | Польшча | 34 | 12 |
| 2017/18 (1) | Д1 | Ягелонія | Польшча | 21 | 3 |
| 2017/18 (2) | Д1 | Дынама | Расія | 9 | 1 |
| 2018/19 | Д1 | Дынама | Расія | 22 | 2 |
| 2019/20 (пач.) | Д1 | Дынама | Расія | 0 | 0 |
| 2019/20 | Д1 | Арэнбург | Расія | 11 | 0 |
| 2020/21 | Д1 | Ягелонія | Польшча | 16 | 1 |
| 2021/22 | Д1 | Ягелонія | Польшча | 29 | 4 |
| 2022/23 (1) | Д1 | Ягелонія | Польшча | 16 | 1 |
|

Зноскі
------

1. ↑  Fedor Cernych // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Fiodor Černych // FBref.com<a href='https://wikidata.org/wiki/Track:Q56239490'></a>
3. ↑  90minut.pl — 2003. Праверана 23 верасня 2022.<a href='https://wikidata.org/wiki/Track:Q2818677'></a>
4. ↑  Футбол. Федор Черных в ближайшее время может покинуть "Днепр"
5. ↑  Федор Черных покидает могилевский "Днепр"
6. ↑  Черных подписал контракт с польским клубом «Гурник» Лэнчна
7. ↑  Черных перешел в «Ягеллонию»
8. ↑  Московское «Динамо» объявило о трансфере капитана сборной Литвы Черных
9. ↑  Московское «Динамо» расторгло контракт с капитаном сборной Литвы Федором Черных
10. ↑  Черных перешел в «Ягеллонию»
11. ↑  Федор Черных вызван в сборную Литвы
12. ↑  7 фактов о Федоре Черных — футболисте, который активно покидает чемпионат Беларуси(недаступная спасылка)

|  |  |
| --- | --- |
| ⚙️   Тэматычныя сайты | 90minut · by.tribuna.com · eu-football.info (ігрок) · FBref.com · FootballDatabase.eu · National Football Teams.com · Soccerway · Sportbox.ru · teams.by · Transfermarkt (ігрок) · Прэсбол · УЕФА · УЕФА |